FI
C 158/6
Euroopan unionin virallinen lehti
11.4.2022
Ennakkoratkaisupyyntö, jonka Rechtbank Noord-Holland, zittingsplaats Haarlem (Alankomaat) on esittänyt 11.1.2022 – PR Pet BV v.
Inspecteur van de Belastingdienst/Douane, kantoor Eindhoven (Asia C-24/22) (2022/C 158/07) Oikeudenkäyntikieli: hollanti Ennakkoratkaisua pyytänyt tuomioistuin Rechtbank Noord-Holland, zittingsplaats Haarlem
Pääasian asianosaiset Kantaja: PR Pet BV Vastaaja: Inspecteur van de Belastingdienst/Douane, kantoor Eindhoven
Ennakkoratkaisukysymykset 1) Onko yhdistetyn nimikkeistön nimikettä 9403 tulkittava siten, että eri materiaaleista valmistetut kissoille tarkoitettu raapimistolpat, jotka on tarkoitettu asetettaviksi (asuin)tilojen lattioille pysyvästi siten, että kissat voivat kiipeillä ja istua niissä ja raapia niitä, eivät kuulu tähän nimikkeeseen, koska ne ovat 28.11.2013 annetussa komission täytäntöönpanoasetuksessa (EU) N:o 1229/2013 (1) ja 3.4.2014 annetussa komission täytäntöönpanoasetuksessa (EU) N:o 350/2014 (2) tarkoitetulla tavalla eriluonteisia?
Jos kyseessä on eriluonteisuus, joka on esteenä luokittelulle yhdistetyn nimikkeistön nimikkeeseen 9403, mistä tämä luonne ilmenee?
2) Onko ensimmäiseen ennakkoratkaisukysymykseen annettavalla vastauksella merkitystä 28.11.2013 annetun komission täytäntöönpanoasetuksen (EU) N:o 1229/2013 ja 3.4.2014 annetun komission täytäntöönpanoasetuksen (EU) N:o 350/2014 pätevyyden kannalta?
(1) (2)
Tiettyjen tavaroiden luokittelusta yhdistettyyn nimikkeistöön 28.11.2013 annettu komission täytäntöönpanoasetus (EU) N:o 1229/2013 (EUVL 2013, L 322, s. 8).
Tiettyjen tavaroiden luokittelusta yhdistettyyn nimikkeistöön 3.4.2014 annettu komission täytäntöönpanoasetus (EU) N:o 350/2014 (EUVL 2014, L 104, s. 4).
Ennakkoratkaisupyyntö, jonka Bundesverwaltungsgerichts (Itävalta) on esittänyt 26.1.2022 – BF v.
Versicherungsanstalt öffentlich Bediensteter, Eisenbahnen und Bergbau (Asia C-52/22) (2022/C 158/08) Oikeudenkäyntikieli: saksa Ennakkoratkaisua pyytänyt tuomioistuin Bundesverwaltungsgericht (liittovaltion ylin hallintotuomioistuin, Itävalta)
Pääasian asianosaiset Valittaja: BF Vastapuolena oleva viranomainen: Versicherungsanstalt öffentlich Bediensteter, Eisenbahnen und Bergbau